Спецыялізацыя загадчыцы бальніцы гучыць так: урач агульнай практыкі. Што хаваецца за гэтымі словамі? А тое, што на першасны прыём да доктара можа прыйсці пацыент любога ўзросту з рознымі захворваннямі: паскардзіцца на ціск, дрэнныя слых і зрок, боль у суставах, траўмы і многае іншае. Хіба толькі зубы не лечыць урач Ганна Зяваліч, але ва ўстанове ёсць стаматолаг Славамір Гапановіч. Адпавядаць кваліфікацыі дапамагаюць Ганне Пятроўне веды, набытыя ў медыцынскай ВНУ, і шматгадовая практыка.